
ประกาศองค์การบริหารส่วนตำบลบางมะเดื่อ
เรื่อง  การแข่งขันกีฬาประเพณีประจำตำบลบางมะเดื่อ  
 “ลุ่มน้ำพุมดวงเกมส์  ประจำปี ๒๕๖๐”
*********************************

ด้วยองค์การบริหารส่วนตำบลบางมะเดื่อ  ร่วมกับองค์การบริหารส่วนตำบลบางเดือน  องค์การบริหารส่วนตำบลน้ำรอบ  องค์การบริหารส่วนตำบลบางงอน และเครือข่ายสถานศึกษาขั้นพื้นฐานพุนพิน ๑ กำหนดการจัดกิจกรรมการแข่งขันกีฬาประเพณีประจำตำบลบางมะเดื่อ  “ลุ่มน้ำพุมดวงเกมส์  ประจำปี ๒๕๖๐”  ในวันที่ ๑๓  กรกฎาคม  ๒๕๖๐  ณ  โรงเรียนบ้านท่าม่วง  ตำบลบางมะเดื่อ  อำเภอพุนพิน  จังหวัดสุราษฎร์ธานี  โดยมีวัตถุประสงค์เพื่อส่งเสริมให้เด็ก เยาวชน และประชาชนทั่วไป  มีสุขภาพสมบูรณ์แข็งแรง  ห่างไกลยาเสพติด  รู้จักใช้เวลาว่างให้เป็นประโยชน์และยังเป็นการรณรงค์การออกกำลังกาย  ตลอดจนก่อให้เกิดความรัก ความสามัคคีในหมู่คณะ และเกิดความสัมพันธ์ที่ดีระหว่างหน่วยงาน
 องค์การบริหารส่วนตำบลบางมะเดื่อ   จึงได้จัดทำโครงการแข่งขันกีฬาประเพณีประจำตำบล   บางมะเดื่อ ประจำปีงบประมาณ ๒๕๖๐  “ลุ่มน้ำพุมดวงเกมส์  ประจำปี ๒๕๖๐”  ขึ้น  เพื่อส่งเสริมให้เด็ก เยาวชน และประชาชนทั่วไป  มีสุขภาพสมบูรณ์แข็งแรง  ห่างไกลยาเสพติด  รู้จักใช้เวลาว่างให้เป็นประโยชน์และยังเป็นการรณรงค์การออกกำลังกาย  ตลอดจนก่อให้เกิดความรัก ความสามัคคีในหมู่คณะ และเกิดความสัมพันธ์ที่ดีระหว่างหน่วยงาน  องค์การบริหารส่วนตำบลบางมะเดื่อ จึงได้กำหนดรายละเอียดไว้ดังต่อไปนี้
ข้อ ๑   ประกาศนี้เรียกว่า ประกาศการแข่งขันกีฬาประเพณีประจำตำบลบางมะเดื่อ  ครั้งที่  ๒๑ ประจำปีงบประมาณ ๒๕๖๐  “ลุ่มน้ำพุมดวงเกมส์  ประจำปี ๒๕๖๐”
ข้อ ๒   ประกาศนี้มีผลบังคับใช้ตั้งแต่วันที่ในประกาศนี้เป็นต้นไป
  
 ข้อ ๓   การแข่งขันกีฬา/กิจกรรมที่จัดการแข่งขัน   มีดังนี้


๓.๑  กีฬาฟุตบอล  ประเภทประชาชนชายภายในตำบล
๓.๒  กีฬาเซปักตะกร้อ  ประเภทประชาชนชายภายในตำบล


๓.๓  กีฬาวอลเลย์บอล  ประเภทประชาชนหญิงภายในตำบล


๓.๔  การประกวดขบวนพาเหรด


๓.๕  กีฬาพื้นบ้าน  ได้แก่



๑) เกมส์ปิดตาแต่งหน้า 
๒) เกมส์เตะปี๊บ



๓) เกมส์วิ่งทับลูกโป่ง



๔) เกมส์รำวงค้าง
/๓.๖  กีฬา.......
-  ๒ –

๓.๖  กีฬาประเภทลู่และลาน  ได้แก่


- ประเภทลู่  ได้แก่



๑) วิ่ง ๓๐ เมตร ชาย
รุ่นอายุไม่เกิน ๔ ปี



๒) วิ่ง ๓๐ เมตร หญิง
รุ่นอายุไม่เกิน ๔ ปี



๓) วิ่ง ๔๐ เมตร ชาย 
รุ่นอายุไม่เกิน ๖ ปี



๔) วิ่ง ๔๐ เมตร หญิง 
รุ่นอายุไม่เกิน ๖ ปี




๕) วิ่ง ๘๐ เมตร ชาย 
รุ่นอายุ ๓๑ ปีขึ้นไป



๖) วิ่ง ๘๐ เมตร หญิง 
รุ่นอายุ ๓๑ ปีขึ้นไป



๗) วิ่ง ๑๐๐ เมตร ชาย
รุ่นอายุ ๑๘ – ๓๐ ปี



๘) วิ่ง ๑๐๐ เมตร หญิง
รุ่นอายุ ๑๘ – ๓๐ ปี



๙) วิ่งผลัด ๕x๘๐ เมตร ชาย
รุ่นอายุ ๓๑ ปีขึ้นไป



๑๐) วิ่งผลัด ๕x๘๐ เมตร หญิง
รุ่นอายุ ๓๑ ปีขึ้นไป



๑๑) วิ่งผลัด ๔x๑๐๐ เมตร ชาย
รุ่นอายุ ๑๘ – ๓๐ ปี



๑๒) วิ่งผลัด ๔x๑๐๐ เมตร หญิง
รุ่นอายุ ๑๘ – ๓๐ ปี



๑๓) วิ่งผลัดผสม ๘x๕๐ เมตร
รุ่นผู้นำท้องถิ่น






- ประเภทลาน  ได้แก่



๑) ยืนกระโดดไกล ชาย  
รุ่นอายุไม่เกิน ๔ ปี



๒) ยืนกระโดดไกล หญิง  
รุ่นอายุไม่เกิน ๔ ปี




๓) ขว้างไกล ชาย

รุ่นอายุไม่เกิน ๖ ปี






๔) ขว้างไกล หญิง
รุ่นอายุไม่เกิน ๖ ปี
ข้อ ๔  คุณสมบัติของผู้แข่งขัน  
- การแข่งขันกีฬาประเภทฟุตบอลกีฬาฟุตบอล  กีฬาเซปักตะกร้อ  กีฬาวอลเลย์บอล  กีฬาพื้นบ้าน  กีฬาประเภทลู่ (ไม่รวมรุ่นเด็ก)   ได้แก่เป็นนักกีฬาที่มีภูมิลำเนาอยู่ในตำบลบางมะเดื่อ   และมีชื่ออยู่ในทะเบียนบ้านหมู่ที่ตนเองสังกัดเท่านั้น   คุณสมบัติดังนี้  



๑) ต้องเป็นผู้มีภูมิลำเนาอยู่ในตำบลบางมะเดื่อ
๒) ต้องเป็นบุคคลที่มีสำเนาทะเบียนบ้านอยู่ในเขตตำบลบางมะเดื่อ  
๓) นักกีฬาคนหนึ่งสามารถส่งชื่อเข้าร่วมแข่งขันได้เพียง ๑ หมู่บ้านเท่านั้น
๔) นักกีฬาที่มีชื่ออยู่ในหมู่ใด ต้องเล่นให้กับหมู่ที่ตนมีชื่ออยู่เท่านั้น
๕) ผู้ที่ลงแข่งขันกีฬาจะต้องมีชื่ออยู่ในใบสมัครเท่านั้นจึงจะมีสิทธิ์ในการเล่น

- การแข่งขันกีฬาประเภทลู่/ลาน (เฉพาะรุ่นเด็ก)  คุณสมบัติดังนี้ 

๑) ต้องเป็นเด็กเล็กของศูนย์พัฒนาเด็กเล็กสังกัดองค์กรปกครองส่วนท้องถิ่นในเขตตำบล   บางมะเดื่อ  ตำบลบางเดือน ตำบลน้ำรอบ  และตำบลน้ำรอบ 
/ข้อ ๕…….  
-  ๓ –
ข้อ ๕  การสมัครเข้าแข่งขันให้ปฏิบัติดังนี้

๕.๑ วันรับสมัคร กำหนดเปิดรับสมัครตั้งแต่บัดนี้จนถึงวันที่  ๗  กรกฎาคม   ๒๕๖๐  ณ ที่ทำการองค์การบริหารส่วนตำบลบางมะเดื่อ  (ในวันและเวลาราชการ)
๕.๒ นักกีฬามีสิทธิ์สมัครเข้าแข่งขันในนามตัวแทนทีมใดทีมหนึ่งได้เพียงทีมเดียวเท่านั้นและต้องมีชื่อในทะเบียนบ้านที่นักกีฬาสังกัดเท่านั้น 
๕.๓ ในวันยื่นใบสมัครเข้าแข่งขันฯต้องนำเอกสารพร้อมหลักฐานการสมัครเข้าแข่งขันยื่นติดต่อเจ้าหน้าที่รับสมัคร
       
๕.๔ ประชุมจับสลากแบ่งสาย ในวันที่ ๓  กรกฎาคม  ๒๕๖๐  เวลา ๑๓.๐๐ น. ณ องค์การบริหารส่วนตำบลบางมะเดื่อ
ข้อ ๖  หลักฐานประกอบการแข่งขัน

๖.๑  กีฬาฟุตบอล  ประเภทประชาชนชายภายในตำบล
(๑)  ใบสมัครขอเข้าร่วมการแข่งขันของทีม
(๒)  สำเนาบัตรประจำตัวประชาชน


๖.๒ กีฬาเซปักตะกร้อ  ประเภทประชาชนชายภายในตำบล
(๑) ใบสมัครขอเข้าร่วมการแข่งขันของทีม
(๒)  สำเนาบัตรประจำตัวประชาชน


๓.๓  กีฬาวอลเลย์บอล  ประเภทประชาชนหญิงภายในตำบล
(๑) ใบสมัครขอเข้าร่วมการแข่งขันของทีม
(๒)  สำเนาบัตรประจำตัวประชาชน


๓.๔  กีฬาประเภทลู่และลาน
(๑) ใบสมัครขอเข้าร่วมการแข่งขันของทีม
(๒)  สำเนาบัตรประจำตัวประชาชน (รุ่นเด็กใช้สูจิบัตร)

ข้อ ๗  กำหนดการแข่งขัน
กำหนดการแข่งขัน ระหว่างที่  ๘ – ๑๓  กรกฎาคม  ๒๕๖๐ (รายละเอียดแนบท้าย) ณ สนามกีฬาโรงเรียนบ้านท่าม่วง ตำบลบางมะเดื่อ  อำเภอพุนพิน  จังหวัดสุราษฎร์ธานี  ซึ่งคณะกรรมการจัดการแข่งขันได้กำหนดไว้แล้วจะแก้ไขเปลี่ยนแปลงไม่ได้  หากมีกรณีอื่นใดนอกเหนือไปจากที่ได้กำหนดไว้ในระเบียบนี้   คณะกรรมการจัดการแข่งขันจะเป็นผู้พิจารณาตามความเหมาะสม
ข้อ ๘  การดำเนินการแข่งขัน
๘.๑ ในวันแข่งขัน   ผู้จัดการทีมหรือผู้ฝึกสอนต้องนำนักกีฬาไปรายงานต่อเจ้าหน้าที่ควบคุมการแข่งขัน  ไม่น้อยกว่า  ๑๕  นาที
/๘.๒ นักกีฬา.....
-  ๔ –
๘.๒ นักกีฬาทีมใดไม่พร้อมที่จะลงสนามการแข่งขันจากเลยกำหนดเวลาเริ่มการแข่งขันไปแล้วให้ปรับนักกีฬาทีมนั้นเป็นแพ้ในการแข่งขันครั้งนั้น  และถูกปรับเงินประกันทีม ถ้าต้องการแข่งขันต่อในครั้งต่อไปให้วางเงินประกันทีมใหม่ 
ข้อ ๙  การประท้วง   การประท้วงให้ปฏิบัติตามเงื่อนไขดังต่อไปนี้

๙.๑  การยื่นประท้วง ให้ผู้จัดการทีมเป็นผู้ลงนามในการประท้วง
๙.๒  การประท้วงคุณสมบัตินักกีฬา  ให้ผู้ประท้วงยื่นคำประท้วงพร้อมด้วยหลักฐาน ตามแบบที่คณะกรรมการตัดสินกำหนดไว้  ถ้าหลักฐานในการประท้วงไม่ครบ สมบูรณ์ ตามกำหนดดังกล่าวคณะกรรมการ  จะไม่พิจารณาคำประท้วงนั้น ๆ
๙.๓  เงินประกันการประท้วง  ๑,๐๐๐  บาท  ถ้าการประท้วงเป็นผลจะคืนเงินประท้วง  กรณีการประท้วงไม่เป็นผล เงินประกันการประท้วงนี้จะถูกยึดทันที


๙.๔  การประท้วงจะประท้วงคณะกรรมการตัดสินมิได้

๙.๕ การตัดสินของคณะกรรมการถือเป็นอันสิ้นสุด

ประกาศ  ณ  วันที่  ๑๓   เดือนกรกฎาคม   พ.ศ. ๒๕๖๐

(นายสิทธิพงษ์  ปานดี)
นายกองค์การบริหารส่วนตำบลบางมะเดื่อ       









